48 A. Aigiier Lajos. 



a mi hazai viszonyainkat ecsetelnék, mert Magyarországon nincs 

 oly megye, melyről azt lehetne állítani, hogy állattani szempont- 

 ból teljesen fel van kutatva. Vegyük pl. Pestmegyét. Tagadha- 

 tatlan, hogy Budapest környéke, melyet 100 év óta folytonosan 

 bejárták az entomologusok, alaposan fel van kutatva, úgy hogy 

 nagyon ritkán akadnak már oly lepke- vagy bogár- fajra, mely 

 a hazai faunára új volna. De hogyan állunk lepkészeti szempont- 

 ból a megye legnagyobb részével Visegrád — Vácztól Abony — 

 Bajáig? A faunakatalogusban találunk adatokat a következő 

 helyekről : Budakesz, Törökbálint, Budafok, Csepelsziget, Isaszegh, 

 Szentmártonkáta, Monor, Peszér, Vácz, Izsák, Kalocsa. De ezek 

 az adatok oly gyérek, oly szegényesek, hogy az illető helyi 

 fauna képét nem nyújthatják. A Visegrádtól, Zsámbék és Szent- 

 endréig, a Vácztól, Aszód és Versegig emelkedő hegyek és dom- 

 bok területén, valamint a déli irányban elterülő nagy rónák 

 számos járásában még nem is járt lepkész. 



Mindezeket ismételten hangoztattam a budapesti entomolo- 

 gusok társaságában, hangsúlyoztam annak szükségét, hogy minden 

 lepkész szemeljen ki egy-egy járást, vagy szűkebb területet s azt 

 igyekezzék lehető alapossággal felkutatni, ámde szavam elhangzott 

 a pusztában, daczára annak, hogy a megye térképét is számos 

 példányban szétosztottam. Csak három irányban történt dicsérendő 

 kivétel : Péczel — Isaszeghen és Szadán (Gödöllő mellett). Az 

 előbbi területet több év óta nagy buzgalommal kutatja Ulbrich 

 Ede, az utóbbit pedig báró V é c s e y István, valamint Tahi-Tót- 

 falun Andreánszky Antal közigazgatási biró és fia István, 

 joghallgató, a kik eddigi kutatásaik eredményét bizonyára köze- 

 lebb közre fogják bocsátani és reméljük, hogy példájuk a buda- 

 pesti lepkészekre buzditólag fog hatni. Bár kicsinyeljék is talán 

 némelyek a helyi faunák közlését, csak azok összegezése ad- 

 hatja meg a megye faunájának tiszta képét, valamint a megyei 

 faunák összegezése az egész hazáét. 



